Lisbeth Hammer Krog

Lisbeth Hammer Krog (født 1961) er en norsk politiker (H).

Hun ble i september 2011 valgt inn i Bærum kommunestyre som partiet Høyres ordførerkandidat. 12. oktober 2011 ble Hammer Krog valgt til Bærums første kvinnelige ordfører, etter at Høyre fikk 51,4 prosent av stemmene i kommunevalget og dermed rent flertall i kommunestyret. I den foregående kommunestyreperioden var hun varaordfører i Bærum og leder av Sektorutvalg for bistand og omsorg.

Hun har vært aktiv i Hedmark Høyre og Stor-Elvdal Høyre i ulike verv. I perioden 1995–1998 var hun varaordfører i Stor-Elvdal kommune og leder for hovedutvalg for oppvekst, helse og velferd. Krog var leder i Bærum Høyre 2004–2008 og har vært leder av foreningens kvinnepolitiske utvalg og medlem av representantskapet.

 Kommunale verv 
 Bærum kommune 
 2011–d.d. Ordfører
 2007–d.d. Medlem av kommunestyret
 2007–2011 Leder for Sektorutvalg for bistand og omsorg (varaordfører)
 2007–2011 Medlem av KS, fylkeskretsen
 2003–2007 Medlem av Funksjonshemmedes råd

 Stor-Elvdal kommune 
 1995–1998 Varaordfører
 1995–1998 Medlem i formannskapet
 1995–1998 Leder for hovedutvalg for oppvekst, helse og velferd

 Utdanning og yrkeskarriere 
Hammer Krog er cand.mag med offentlig administrasjon og organisasjonskunnskap (mellomfag) sosiologi (grunnfag) og offentlig rett (grunnfag) fra Universitetet i Oslo og Universitetet i Bergen. Hun har også tatt bedriftsøkonomiske fag ved Handelshøyskolen BI, språkstudier i Tyskland og har tidligere arbeidet i AF Gruppen, Kommunenes Sentralforbund, ved Stor-Elvdal ungdomsskole og som selvstendig konsulent innen organisasjons- og medarbeiderutvikling.

 Eksterne lenker 
 Lisbeth Hammer Krogs blogg

Kategori:Ordførere i Bærum
Kategori:Høyre-ordførere i Akershus
Kategori:Personer fra Bærum kommune